અજપાળ (અજયપાળ)ના જીવન અંગેની લગભગ એકસરખી લોકોક્તિઓ મેવાડ, દક્ષિણ મારવાડ અને ઉત્તર ગુજરાતમાં સાંભળવા મળે છે. અજયપાળની આ શૂરવીરતાને લીધે કચ્છમાં તો તે પીર તરીકે પૂજાયા. સંત તરીકેની તેમની નામના હતી જ. સ્વધર્મ માટે યુદ્ધ ખેલીને ખપી જનાર વીરનું શૌર્યપૂજક પ્રજા તરફથી સ્થાનક બંધાણું. જતે દિવસે આ સ્થાનકની આસપાસ વસતિ વધતાં ગામ વસી ગયું. અજપાળ ઉપરથી તે ગામનું નામ પડ્યું. તેમાંથી નામ અપભ્રંશ થયું તે કચ્છનું આજનું અંજાર શહેર.